cyanic-selkie/wikianc huggingface dataset:
Άγκιτσι
Το Άγκιτσι (σερβικά κυριλλικά: Агићи) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 203 κατοίκους.
Τοπική κοινότητα
Το 1991, η τοπική κοινότητα του Άγκιτσι αριθμούσε 2,200 κατοίκους, οι οποίοι ήσαν κατανεμημένοι ως κάτωθι :
Εξωτερικοί Σύνδεσμοι
Κατηγορία:Οικισμοί της Ντέρβεντα
BMW M6
Η BMW Μ6 ήταν ένα πολυτελές σπορ αυτοκίνητο υψηλών επιδόσεων που κατασκευάστηκε σε 3 γενιές από τη γερμανική εταιρεία BMW M GmbH (παλαιότερα: BMW Motorsport GmbH), που αποτελεί τμήμα της BMW. Βασίστηκε στις αντίστοιχες γενιές της BMW Σειράς 6 και αποτέλεσε, διαχρονικά, την ταχύτερη και ισχυρότερη έκδοση της εκάστοτε σειράς.
Πρώτη γενιά
thumb|left|Η πρώτη γενιά (μοντέλο αμερικανικής εξαγωγής του 1986).
Η πρώτη γενιά της Μ6 εμφανίστηκε το 1983, αρχικά ως M635 CSi και από το 1987 έως το 1989 και ως M6, με αποτέλεσμα να γίνει το πρώτο στην ιστορία μοντέλο της BMW που εισήγαγε την ονομασία «Μ6». Αντιθέτως, η μετέπειτα έμμεση διάδοχος BMW Σειρά 8 E31 των ετών 1989 - 1999 δεν απέκτησε ποτέ έκδοση M, αν και τα πρώτα χρόνια της, είχε εξεταστεί σοβαρά το ενδεχόμενο να παραχθεί και μια έκδοση «M8» ως ανταγωνιστής των Ferrari. Μάλιστα είχε κατασκευαστεί και ένα σχετικό πειραματικό αντίτυπο BMW M8, αλλά ακυρώθηκε και δεν έφτασε στην παραγωγή, καθώς λόγω της τότε παγκόσμιας οικονομικής ύφεσης στις αρχές της δεκαετίας του 1990 η BMW θεώρησε ότι δεν θα υπήρχαν αρκετοί υποψήφιοι αγοραστές για την M8 ώστε να γίνει οικονομικώς βιώσιμη.
Συνολικά κατασκευάστηκαν 5.855 αντίτυπα της αρχικής M6, ενώ από αυτά, τα 1.677 πωλήθηκαν στη Βόρεια Αμερική.
Δεύτερη γενιά
thumb|right|Το σαλόνι μιας BMW E64 M6 Convertible του 2007.
Η δεύτερη γενιά της M6 εισήχθη στη μαζική παραγωγή το 2005 (αν και η πρώτη διαρροή της στον Τύπο αυτοκινήτου είχε γίνει ήδη από το 1999 με το πρωτότυπο Z9 και για λίγες μόνο ώρες, καθώς ήταν ακόμα σε αρχικό στάδιο εξέλιξης) και παρήχθη έως το 2010. Ήταν διαθέσιμη σε εκδοχές κουπέ και καμπριολέ.
Τρίτη γενιά
Η τρίτη γενιά της M6 παρουσιάστηκε τον Μάρτιο του 2012 και διατέθηκε επίσης σε κουπέ και καμπριολέ, αλλά και σε μια έκδοση 4-πορτη με την ονομασία Gran Coupé που ανήκει στην κατηγορία των 4-πορτων κουπέ, όπως το Mercedes-Benz CLS-Class ή το Mazda RX-8. Η παραγωγή της M6 τρίτης γενιάς έληξε τον Μάρτιο του 2018 και αντικαταστάθηκε μέσα στο ίδιο έτος από τη BMW Σειρά 8 δεύτερης γενιάς, που αναβίωσε έτσι την ονομασία Σειρά 8. Για την ιστορία, τον Ιούλιο του 2018 ξεκίνησε η παραγωγή της Σειράς 8 κουπέ (BMW G15) και τον Νοέμβριο του 2018 ξεκίνησε η παραγωγή της Σειράς 8 καμπριολέ (BMW G14).
Εξωτερικοί σύνδεσμοι
M6 Κατηγορία:Σπορ αυτοκίνητα Κατηγορία:Γερμανικά αυτοκίνητα Κατηγορία:Αυτοκίνητα πολυτελείας
Σαλίγκ
μικρογραφία|Ένα πιάτο σαλίγκ Το Σαλίγκ (سليق) είναι πιάτο λευκού ρυζιού μαγειρεμένο σε ζωμό. Προέρχεται από την περιοχή της Χετζάζης στη δυτική Σαουδική Αραβία και θεωρείται συνήθως το εθνικό πιάτο της περιοχής. Άλλα συστατικά είναι το βούτυρο και το γάλα και σερβίρεται ζεστό.
Σήμερα το τρόφιμο αυτό είναι πολύ δημοφιλές στον Αραβικό κόσμο.
Μπορεί να παρασκευαστεί με κοτόπουλο ή άλλα κρέατα.
Παραπομπές
Κατηγορία:Αραβική κουζίνα
Master Flea
μικρογραφία|Οι "Κύριοι Ψίλοι" με μπότες, ρόμπα και φάνο (2η εκτύπωση, 1826) Το Master Flea: Ένα Παραμύθι σε Επτά Περιπέτειες των Δύο Φίλων είναι ένα χιουμοριστικό παραμύθι φαντασίας του E. T. A. Hoffmann που δημοσιεύτηκε για πρώτη φορά, το 1822. Το παραμύθι εκτυλίσσεται στην πόλη Φρανκφούρτη. Το μυθιστόρημα ακολουθεί την ιστορία της Περέγκρινους Τις, που εμπλέκεται στη σύγκρουση μεταξύ υπερφυσικών χαρακτήρων στη πόλη Dörtje Elverdink, όπου στη πραγματικότητα είναι η Πριγκίπισσα Γαμαχέχ της Φάμαγκούστα.
Λίγο πριν τη δημοσίευσή του, το μυθιστόρημα έλαβε μεγάλη λογοκρισία. Υπό αμφισβήτηση τέθηκαν δύο σκηνές που φαίνεται να κοροϊδεύουν το δικαστικό σύστημα και τον τρόπο δίωξης των εθνικιστών στον απόηχο Γερμανικών Διαταγμάτων του 1819. Η πρώτη έκδοση εμφανίστηκε με σημαντικά τμήματα από το τέταρτο και το πέμπτο μέρος των περιπετειών να λείπουν. Τα ελλείποντα τμήματα για πρώτη φορά δημοσιεύτηκαν από τον λογοτέχνη και λόγιο Γκέοργκ Ellinger, το 1906, στην εφημερίδα Deutsche Rundschau. Εμφανίστηκε μια νέα έκδοση του μυθιστορήματος που δημοσιεύθηκε το 1908. Επειδή, ο Χόφμαν ζήτησε και συμφώνησε με τις περικοπές, ωστόσο, οι τελικές του προθέσεις για το μυθιστόρημα παράμειναν ασαφής, και το μυθιστόρημα θα πρέπει να θεωρηθεί ως κατατεμαχισμένο.
Εξωτερικοί σύνδεσμοι
Κατηγορία:Παραμύθια
Γλιβενκλαμίδη
Η γλιβενκλαμίδη (AAN, BAN, INN), επίσης γνωστή ως γλυβουρίδη (USAN) είναι  αντιδιαβητικό φάρμακο το οποίο ανήκει στην κατηγορία φαρμάκων γνωστή ως σουλφονυλουρίες, στενά συνδεδεμένη με το αντιβιοτικό σουλφοναμίδη  Αναπτύχθηκε το 1966 σε συνεργατική μελέτη μεταξύ Boehringer Mannheim (τώρα μέρος της Roche) και Hoechst (σήμερα μέρος της Sanofi-Aventis).
Ιατρικές χρήσεις
Χρησιμοποιείται στη θεραπεία του διαβήτη τύπου 2. Το 2003, ήταν η πιο δημοφιλής σουλφονυλουρία στις Ηνωμένες Πολιτείες. .
Δεν θεωρείται τόσο καλή λύση όσο η θεραπεία με μετφορμίνη ή ινσουλίνη στις περιπτώσεις διαβήτη κύησης.
Ανεπιθύμητες ενέργειες και αντενδείξεις
Η γλιβενκλαμίδη είναι σημαντική αιτία υπογλυκαιμίας Ο κίνδυνος είναι μεγαλύτερος από ό, τι με άλλες σουλφονυλουρίες. Επίσης σημειώνεται χολοστατικός ίκτερος.
Η γλιβενκλαμίδη δεν συνιστάται σε άτομα με ανεπάρκεια του ενζύμου G6PD, καθώς μπορεί να προκαλέσει οξεία αιμόλυση.
Πρόσφατα δημοσιευμένα δεδομένα υποδεικνύουν ότι η γλιβενκλαμίδη συνδέεται με σημαντικά υψηλότερη ετήσια θνησιμότητα, όταν συνδυάζεται με μετφορμίνη σε σύγκριση με άλλες φαρμακευτικές θεραπείες που βοηθούν στην έκκριση ινσουλίνης. Η ασφάλεια αυτού του συνδυασμού έχει αμφισβητηθεί.
Μηχανισμός δράσης
Το φάρμακο λειτουργεί με τη δέσμευση και την αναστολή των ATP-ευαίσθητων διαύλων καλίου (KATP) αναστέλλοντας τη ρυθμιστική υπομονάδα του υποδοχέα σουλφονυλουρίας (SUR1) σε παγκρεατικά β-κύτταρα. Αυτή η αναστολή προκαλεί εκπόλωση της κυτταρικής μεμβράνης, και τη διάνοιξη των διαύλων ασβεστίου. Αυτό οδηγεί σε μια αύξηση στο ενδοκυττάριο ασβέστιο στα βήτα κύτταρα και επακόλουθα τη διέγερση της απελευθέρωσης ινσουλίνης.
Ανάλογα
Επιπλέον δομικά ανάλογά της γλιβενκαλμίδης έχουν συνταχθεί από Ahmadi et al.
Έρευνα
Η γλιβενκλαμίδη βελτιώνει την έκβαση σε  εγκεφαλικά επεισόδια  προλαμβάνοντας το οίδημα εγκεφάλου και ενισχύοντας τη νευροπροστασία.
Εμπορικές ονομασίες
Η γλιβενκλαμίδη είναι διαθέσιμη ως γενόσημο φάρμακο και κατασκευάζεται από πολλές φαρμακευτικές εταιρείες και πωλείται σε δόσεις 1,25, 2,5 και 5 mg υπό πολλές εμπορικές ονομασίες, συμπεριλαμβανομένων Gliben-J, Daonil, Diabeta, Euglucon, Gilemal, Glidanil, Glybovin, Glynase, Maninil, Micronase και Semi-Daonil. Είναι επίσης διαθέσιμη σε σταθερούς συνδυασμούς με μετφορμίνη που πωλούνται με διάφορες εμπορικές ονομασίες, π. χ. Bagomet Plus, Benimet, Glibomet, Gluconorm, Glucored, Glucovance, Metglib και πολλοί άλλοι.
Μπέρτους φαν Λιρ
Ο Μπέρτους ή Λαμπέρτους φαν Λίρ (ορθότερη προφορά στα ολλανδικά φαν Λίιρ) (Bertus ή Lambertus van Lier, Ουτρέχτη 10 Σεπτεμβρίου 1906 – Ρόντεν 14 Φεβρουαρίου 1972) ήταν Ολλανδός συνθέτης, αρχιμουσικός και ελληνιστής του 20ού αιώνα. Ήταν, επίσης, διακεκριμένος μουσικολόγος, δημοσιογράφος και μεταφραστής.
Βιογραφικά στοιχεία
Ο φαν Λιρ γεννήθηκε στην Ουτρέχτη της Ολλανδίας, το 1906. Έλαβε την πρώτη μουσική του εκπαίδευση (βιολοντσέλο και θεωρητικά) σε ηλικία 8 ετών. Ως φοιτητής στο Κρατικό Γυμνάσιο της Ουτρέχτης ενασχολήθηκε σοβαρά με ανέβασμα παραστάσεων αρχαίων ελληνικών τραγωδιών. Μάλιστα, για μία από αυτές, ο μετέπειτα καθηγητής του στη σύνθεση, Β. Πάιπερ (Willem Pijper), είχε συνθέσει τη σκηνική μουσική. Μετά την αποφοίτησή του, ο φαν Λιρ, μελέτησε βιολοντσέλο με τον Μ.Ο. ντε Κάστρο (Max Oróbio de Castro) στο Ωδείο του Άμστερνταμ και, παράλληλα, σύνθεση με τον προαναφερθέντα Β. Πάιπερ, από το 1926 μέχρι το 1932. Ο Πάιπερ τον είχε επηρεάσει συνθετικά, και τον ανέδειξε σε σημαντικό τεχνίτη της αντίστιξης και της πολυρρυθμίας. Το 1933 περάτωσε τις σπουδές του στα μαθήματα διεύθυνσης ορχήστρας υπό τον Χ. Σχέρχεν (Hermann Scherchen) στο Στρασβούργο.
Το 1938 έγινε καθηγητής σύνθεσης στο Κρατικό Ωδείο της Ουτρέχτης, το 1945 στο Ωδείο του Ρότερνταμ και, το 1953, στο Μουσικό Λύκειο του Άμστερνταμ. Ανάμεσα στους μαθητές του περιλαμβάνονταν οι Ρ. Χέπενερ (Robert Heppener) και Μ. Μπέρμαν (Bart Berman). Λόγω της εβραϊκής καταγωγής του, ο φαν Λιρ αναγκάστηκε να αποσυρθεί από τα μουσικά δρώμενα, λίγο μετά τη γερμανική κατοχή τον Μάιο του 1940 και, αργότερα, να κρυφτεί σε μυστικά καταφύγια (onderduiker) για να ξεφύγει από τους διώκτες του. Μετά την Απελευθέρωση ήταν τακτικός, φιλοξενούμενος μαέστρος σε διάφορες παραστάσεις που έδιναν μεγάλες ορχήστρες, συμπεριλαμβανομένης της φημισμένης Κοντσέρτχεμπαου (Concertgebouw Orchestra) και σε διάφορες ραδιοφωνικές ορχήστρες. Ως διευθυντής ορχήστρας, έγινε περισσότερο γνωστός για τις ετήσιες παραστάσεις των Κατά Ματθαίον Παθών του Μπαχ, με ειδική ορχήστρα για το έργο και τον διάσημο τενόρο Π. Πίαρς (Peter Pears), ως Eυαγγελιστή. Μετά από πρόσκληση του Μπέντζαμιν Μπρίτεν διηύθυνε το συγκεκριμένο έργο στο Φεστιβάλ του Άλντεμπουργκ, το 1950. Ο φαν Λιρ ήταν από τους πρώτους που παρουσίαζε τα Πάθη του Μπαχ με μικρό σύνολο και, ως εκ τούτου, υπήρξε πρωτοπόρος της αυθεντικής ορχηστρικής απόδοσης. Στο Φεστιβάλ της Ολλανδίας, το 1956, διηύθυνε την Ολλανδική Ορχήστρα Δωματίου.
Για πολλά χρόνια, ο φαν Λιρ, έγραφε πληροφορίες και κριτικές πριν τον πόλεμο, στις εφημερίδες Utrechts Nieuwsblad και Algemeen Handelsblad και, μετά τον πόλεμο -μέχρι το 1960- για την εφημερίδα Het Parool. Επίσης, μετέφρασε δύο τραγωδίες του Σοφοκλή, τις «Αίας» και «Αντιγόνη». Για την τελευταία, μάλιστα, πήρε το Βραβείο Μετάφρασης «Μαρτίνους Νέιχοφ» (Martinus Nijhoff Vertaalprijs), ως την καλύτερη μετάφραση λογοτεχνικού έργου στα ολλανδικά, το 1955. Ο φαν Λιρ ανέβασε τα δύο αυτά έργα στη σκηνή και διατήρησε τους ρυθμούς των πρωτοτύπων.
Το 1960, ο φαν Λιρ αποδέχθηκε το διορισμό του, ως επικεφαλής επιστημονικού υπευθύνου της Ιστορίας της Τέχνης στο Πανεπιστήμιο του Χρόνινγκεν, όπου δίδαξε μουσικολογία. Το 1964, του απονεμήθηκε τιμητικό διδακτορικό και, το 1966, διορίστηκε λέκτορας στο συγκεκριμένο ίδρυμα. Από το 1961 έως το 1971, διηύθυνε την Ορχήστρα Σπουδαστών Μπράγκι του Πανεπιστημίου (Groninger Studenten Muziekgezelschap) και την οδήγησε σε υψηλά επίπεδα απόδοσης. Μετά το 1968 ήταν άρρωστος και αδυνατούσε να συνθέσει. Πέθανε σε ηλικία 65 ετών στο σπίτι του, στο Ρόντεν του Ντρέντε. Ο πρώην μαθητής του, Ρόμπερτ Χέπενερ, στην επιμνημόσυνη ομιλία του, στο Πανεπιστήμιο του Γκρόνινγκεν, τον απεκάλεσε Homo Universalis.
Μουσική και μουσικολογικά στοιχεία
Οι συνθέσεις του φαν Λιρ, χαρακτηρίζονται από ιδιαίτερα προσωπικό ιδίωμα, το οποίο αντικατοπτρίζεται στις πολυφωνικές γραμμές και στο «παιχνίδι» μεταξύ ρυθμού και μετρικής. Μάλιστα, η εναρκτήρια ομιλία του, όταν διορίστηκε λέκτορας στο Πανεπιστήμιο του Χρόνινγκεν (1966) είχε τίτλο «Ρυθμός και Μετρική». Αν θεωρηθεί ότι, μπορεί να είχε υπάρξει έντονη επίδραση στα έργα του από κάποιον συνθέτη, αυτός ήταν με βεβαιότητα ο Μπαχ, του οποίου το έργο γνώριζε πολύ καλά. Αυτή η επιρροή αποτυπώνεται, μεταξύ άλλων, στο -κατά πολλούς αριστούργημά του- Άσμα Ασμάτων (Het Hooglied, 1948) πάνω στο κείμενο της Βίβλου. Στο έργο του Κατά Ματθαίον Πάθη, ο Μπαχ σημειώνει ένα απόσπασμα από το «Άσμα Ασμάτων» της Βίβλου, από όπου ο φαν Λιρ αντλεί έμπνευση για τον τίτλο του δικού του έργου.
Ο φαν Λιρ επιδεικνύει μεγάλο ενδιαφέρον για τη φωνητική μουσική. Έγραψε τραγούδια (με πιάνο, μικρά σύνολα ή ορχήστρα) και χορωδιακή μουσική (a cappella ή με ορχήστρα). Επιπλέον, συνέθεσε διάφορα έργα μουσικής δωματίου, μουσική για το θέατρο, συμφωνική μουσική, κ.α. Στο έργο του Divertimento facile «Εύκολο Ντιβερτιμέντο», η λέξη «εύκολο» αναφέρεται στη δυνατότητα αποδοχής από το ακροατήριο, και όχι στους ερμηνευτές. Στο έργο του μπορούν να αναγνωριστούν στοιχεία από πρώιμες και μεταγενέστερες μουσικές περιόδους. Ειδικά, οι μεταπολεμικές του συνθέσεις εσωτερικεύονται και, συχνά, εμποτίζονται από μυστικιστικό περιεχόμενο.
Βιβλιογραφία
Κατηγορία:Ολλανδοί μουσικοί Κατηγορία:Μουσικολόγοι Κατηγορία:Ολλανδοί συνθέτες
Λυκάων (γένος)
thumb|Οι σκύλοι του γένους Λυκάων τρώνε κυρίως κρέας. Ο Λυκάων είναι γένος κυνίδη. Υπάρχουν δύο γνωστά είδη: ο υπάρχων Lycaon pictus, γνωστός ως «Αφρικανικό αγριόσκυλο», «Αφρικανικό κυνηγόσκυλο» ή «Λυκάων»· και ο εξαφανισμένος, λιγότερο τρεχάμενος Lycaon sekowei, γνωστός από το Πλειοκένιο και το Πλειστόκαινο της Νότιας Αφρικής. Αυτό το υπερσαρκοφάγο και εξαιρετικά τρεχάμενο γένος διακρίνεται από επιπρόσθετα φύματα στους προγόμφιους. Απομακρύνθηκε από τη γενεαλογική σειρά των λυκοειδών κυνιδών κατά τη διάρκεια του Πλειο-Πλειστόκαινου. Από τότε, ο Λυκάων έχει γίνει ελαφρύτερος και τετραδάκτυλος, αλλά έχει παραμείνει υπερσαρκοφάγος.
Μερικοί συγγραφείς θεωρούν το εξαφανισμένο υπογένος του Κυνός, Ξενοκύων, ως προγονικό και στον Λυκάονα και στον Κύνα.
Παραπομπές
Κατηγορία:Κυνίδες
Ανδρέας Γιάγκου
Ο Ανδρέας Γιάγκου ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Κερύνειας εκλεγμένος με το Πατριωτικό Μέτωπο και στην Εκλογική Περιφέρεια Λευκωσίας εκλεγμένος με το ΔΗΚΟ.
Βιογραφικά στοιχεία
Απεβίωσε το 1995.
Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Κερύνειας με το Πατριωτικό Μέτωπο για την Α΄ Κοινοβουλευτική Περίοδο. Επανεξελέγη βουλευτής στις βουλευτικές εκλογές του 1976 στην Εκλογική Περιφέρεια Λευκωσίας με το ΔΗΚΟ για την Γ΄ Κοινοβουλευτική Περίοδο. Τον Φεβρουάριο του 1981 αποχώρησε από το ΔΗΚΟ και συνέχισε ως ανεξάρτητος.
Πηγές
Κατηγορία:Βουλευτές εκλεγμένοι με το Δημοκρατικό Κόμμα Κατηγορία:Βουλευτές Κερύνειας Κατηγορία:Κύπριοι συνδικαλιστές Κατηγορία:Βουλευτές Λευκωσίας Κατηγορία:Βουλευτές εκλεγμένοι με το Πατριωτικό Μέτωπο Κατηγορία:Βουλευτές Α΄ Κοινοβουλευτικής Περιόδου (Κύπρος) Κατηγορία:Βουλευτές Γ΄ Κοινοβουλευτικής Περιόδου (Κύπρος)
Σοφία της Ρουμανίας
Η Σοφία της Ρουμανίας (Sofia a României, 29 Οκτωβρίου 1957 -) είναι κόρη του Βασιλιά της Ρουμανίας Μιχαήλ.
Είναι τέταρτη στη γραμμή διαδοχής του πρώην Ρουμανικού θρόνου και της ηγεσίας του Οίκου της Ρουμανίας.
Βιογραφία
Γεννήθηκε στις 29 Οκτωβρίου 1957 στο Παλάτι Τατοΐου στην Αθήνα, και είναι το τέταρτο παιδί και κόρη του Μιχαήλ της Ρουμανίας και της Άννας των Βουρβόνων-Πάρμας. Ονομάσθηκε Σοφία προς τιμήν της νονάς της και πρώτης εξαδέλφη του πατέρα της Πριγκίπισσας Σοφίας της Ελλάδας και της Δανίας. Σπούδασε στο Πανεπιστήμιο της Βόρειας Καρολίνας στο Άσβιλ των ΗΠΑ, όπου σπούδασε Καλές Τέχνες και Φωτογραφία για μερικά χρόνια. Αργότερα σπούδασε Γραφιστική και Φωτογραφία στο Corcoran College of Art and Design στην Ουάσιγκτον. Έχει παρουσιάσει φωτογραφίες της για αρκετά χρόνια και έχει πραγματοποιήσει εκθέσεις στη Γαλλία και στη Ρουμανία. Συμμετείχε στην έκθεση τέχνης Royal Bridges στο Ντουμπάι το 2016. Στις 29 Αυγούστου 1998 παντρεύτηκε με πολιτικό γάμο τον Αλέν Μπιαρνέ στο Νεϊγί-συρ-Σεν της Γαλλίας. Χώρισαν το 2002. Μαζί απέκτησαν 1 παιδί.
Παραπομπές
Κατηγορία:Οίκος του Χοεντσόλερν-Ζίγκμαρινγκεν Κατηγορία:Ρουμάνοι ευγενείς Κατηγορία:Πριγκίπισσες της Ρουμανίας
Μπζέστσε
Το Μπζέστσε (πολωνικά: Brzeszcze, γερμανικά: Brisk, «Μπρισκ») είναι πόλη του Πόβιατ Οσφιέντσιμ, στο Βοεβοδάτο Ελάσσονος Πολωνίας της νότιας Πολωνίας, κοντά στο Οσφιέντσιμ. Ο πληθυσμός του είναι 11.002 κάτοικοι (2020). Η ιστορία της πόλης χρονολογείται από τον 15ο αιώνα και πιθανότατα ιδρύθηκε από Φλαμανδούς αποίκους. Το Μπζέστσε βρίσκεται κατά μήκος των περιφερειακών οδών Νο 933 και Νο 949, και το όνομά του προέρχεται από τα δέντρα μπζοστ (brzost, Ulmus glabra), τα οποία κάποτε ήταν άφθονα στην κοιλάδα του ποταμού Σόλα. Στο παρελθόν η πόλη γραφόταν Brzescie, Breszcze, Brescze, Brzeszce και Brzesczye.
Τοποθεσία
Το Μπζέστσε βρίσκεται στους πρόποδες των βόρειων Καρπαθίων, στον ποταμό Βιστούλα, στη δυτική Ελάσσων Πολωνία. Η πόλη είναι μέρος της λεκάνης άνθρακα της Άνω Σιλεσίας. Η απόσταση από την Κρακοβία είναι 79 χιλιόμετρα και η απόσταση από το πέρασμα των συνόρων της Τσεχίας στο Τσιέσιν, 50 χιλιόμετρα. Η πόλη έχει τρεις σιδηροδρομικούς σταθμούς: Μπζέστσε, Μπζέστσε-Κοπάλνια και Μπζέστσε-Γιαβισοβίτσε. Και οι τρεις βρίσκονται κατά μήκος της σιδηροδρομικής γραμμής Νο 93, που πηγαίνει από την Τσεμπίνια στο Ζεμπζιντοβίτσε.
Ιστορία
Η πρώτη τεκμηριωμένη αναφορά του Μπζέστσε προέρχεται από το 1438, όταν το χωριό ήταν μέρος του Δουκάτου του Οσφιέντσιμ, ένα φέουδου του Βασιλείου της Βοημίας. Το 1457, ο Ιωάννης Δ΄ του Οσφιέντσιμ συμφώνησε να πουλήσει το δουκάτο στο Στέμμα του Βασιλείου της Πολωνίας και στο συνοδευτικό έγγραφο που εκδόθηκε στις 21 Φεβρουαρίου το χωριό αναφερόταν ως Brzescze. Η επικράτεια του Δουκάτου του Οσφιέντσιμ ενσωματώθηκε τελικά στην Πολωνία το 1564 και σχημάτισε την Επαρχία Σιλεσίας του Βοεβοδάτου Κρακοβίας.
Μετά τους διαμελισμούς της Πολωνίας, το χωριό προσαρτήθηκε από τη Μοναρχία των Αψβούργων και από το 1772 έως το 1918 ήταν μέρος της επαρχίας της Γαλικίας. Το 1900, υπήρχαν περίπου 220 σπίτια στο Μπζέστσε, με πληθυσμό 1.400 κατοίκους. Σχεδόν όλοι οι κάτοικοι ήταν Πολωνοί και Ρωμαιοκαθολικοί. Το Μπζέστσε αναπτύχθηκε λόγω του ανθρακωρυχείου ανθρακίτη, το οποίο ιδρύθηκε το 1907. Κατασκευάστηκαν νέες κατοικίες για ανθρακωρύχους, ο πληθυσμός αυξήθηκε γρήγορα και στη Δεύτερη Πολωνική Δημοκρατία, το Μπζέστσε ήταν ένα από τα κύρια βιομηχανικά χωριά του Βοεβοδάτου Κρακοβίας.
Κατά τη διάρκεια του Β΄ Παγκοσμίου Πολέμου, η πόλη ήταν προπύργιο της πολωνικής αντίστασης, βοηθώντας τους αιχμαλώτους του στρατοπέδου συγκέντρωσης του Άουσβιτς. Οι κρατούμενοι του Άουσβιτς στεγάζονταν επίσης σε ένα υποστρατόπεδο, που ονομάζεται Γιαβισόβιτς, κοντά στο ορυχείο όπου εργάζονταν. Πολλοί αιχμάλωτοι σκοτώθηκαν μέσω εργασίας σκλάβων από τις γερμανικές αρχές πολιτικών ορυχείων και από τη Σούτσσταφφελ. Οι γερμανικές αρχές άλλαξαν το όνομά του σε Kohlendorf (Κόλεντορφ). Μετά τον πόλεμο το χωριό συνέχισε την ανάπτυξή του, και τον Ιούλιο του 1962 του χορηγήθηκε χάρτης πόλης.
Οικονομία
Η οικονομία της πόλης επικεντρώνεται σε ένα ανθρακωρυχείο «Μπζέστσε-Σιλεσία», το οποίο είναι ο μεγαλύτερος εργοδότης στην περιοχή και ένας από τους μεγαλύτερους σε ολόκληρο το βοεβοδάτο. Στη Δεύτερη Πολωνική Δημοκρατία, ήταν το μόνο μεγάλο ανθρακωρυχείο που ανήκε στο πολωνικό κράτος. Κατά τη διάρκεια του πολέμου, το ορυχείο ήταν μέρος του ομίλου Reichswerke Hermann Göring και σε αυτό εργάζονταν τρόφιμοι του Γιαβισόβιτς.
Σχέσεις Κούβας-Πολωνίας
Οι σχέσεις Κούβας-Πολωνίας αναφέρονται στις διμερείς διπλωματικές σχέσεις μεταξύ της Κούβας και της Πολωνίας.
Ιστορία
δεξιά|μικρογραφία| Συνάντηση του Κουβανού Προέδρου, [[Φιντέλ Κάστρο, με τον Πολωνό Υπουργό Εθνικής Άμυνας, Βόιτσεχ Γιαρουζέλσκι, στη Βαρσοβία, 1972.]] Ένας από τους πρώτους Πολωνούς μετανάστες που έφτασαν στην Κούβα ήταν ο Κάρλος Ρόλοφ, ο οποίος έγινε στρατηγός στον Πόλεμο της Ανεξαρτησίας της Κούβας και πολέμησε στο πλευρό του ηγέτη της ανεξαρτησίας της Κούβας, Χοσέ Μαρτί. Μεταξύ 1920 και 1928, αρκετές εκατοντάδες πολωνικές οικογένειες έφτασαν στην Κούβα, ωστόσο για τους περισσότερους μετανάστες, η Κούβα ήταν μια στάση για τις Ηνωμένες Πολιτείες. Περίπου αυτή τη στιγμή, 10.000 Πολωνοί Εβραίοι έφτασαν στην Κούβα. Το 1927, η «Ένωση Πολωνών» ιδρύθηκε στην Κούβα για να εξυπηρετήσει την πολωνική κοινότητα του νησιωτικού έθνους.
Το 1933, η Κούβα και η Πολωνία σύναψαν διπλωματικές σχέσεις. Μετά το Β΄ Παγκόσμιο Πόλεμο, η Πολωνία υιοθέτησε ένα κομμουνιστικό σύστημα διακυβέρνησης. Τον Ιανουάριο του 1959, ο Φιντέλ Κάστρο ανέλαβε την εξουσία στην Κούβα και άρχισε να δημιουργεί δεσμούς με κομμουνιστικά έθνη. Το 1960, και τα δύο έθνη αποκατέστησαν τις διπλωματικές σχέσεις και την ίδια χρονιά, η Κούβα άνοιξε πρεσβεία στη Βαρσοβία. Τον Σεπτέμβριο του 1960, ο Πρόεδρος Φιντέλ Κάστρο συναντήθηκε με τον Πολωνό Πρώτο Γραμματέα, Βουαντίσουαφ Γκομούουκα, κατά τη διάρκεια της συνόδου κορυφής των Ηνωμένων Εθνών στη Νέα Υόρκη. Το 1962, ο Πολωνός Υπουργός Εξωτερικών, Άνταμ Ραπάτσκι, επισκέφθηκε την Κούβα και έγινε ο πρώτος υψηλόβαθμος Πολωνός αξιωματούχος που επισκέφτηκε τη χώρα.
Το 1972, ο Πρόεδρος της Κούβας, Φιντέλ Κάστρο, πραγματοποίησε επίσημη επίσκεψη στην Πολωνία. Τον Ιανουάριο του 1975, ο επικεφαλής της πολωνικής κυβέρνησης, ο Πρώτος Γραμματέας, Έντβαρντ Γκιέρεκ, πραγματοποίησε επίσημη επίσκεψη στην Κούβα. Η Κούβα και η Πολωνία σύναψαν ισχυρούς διπλωματικούς δεσμούς κατά τη διάρκεια του Ψυχρού Πολέμου. Μεταξύ 1962 και 1988, περισσότεροι από 35 χιλιάδες Κουβανοί φοίτησαν στην Πολωνία.
Μετά την πτώση του κομμουνισμού στην Πολωνία το 1989, οι σχέσεις μεταξύ των δύο εθνών σχεδόν σταμάτησαν, καθώς η Πολωνία ευθυγράμμισε το ενδιαφέρον της με τις Ηνωμένες Πολιτείες. Μεταξύ 1990 και 1995, οι περισσότεροι από τους υπόλοιπους Πολωνούς κατοίκους στην Κούβα επέστρεψαν στην Πολωνία ή μετανάστευσαν στις ΗΠΑ. Το 2009, η υπουργός ισότητας της Πολωνίας, Ελζμπιέτα Ραντζισέφσκα, πρότεινε την επέκταση ενός πολωνικού νόμου που απαγορεύει την παραγωγή φασιστικής και ολοκληρωτικής προπαγάνδας, συμπεριλαμβανομένων εικόνων του Κουβανού ήρωα της επανάστασης Ερνέστο «Τσε» Γκεβάρα. Τον Ιούνιο του 2017, ο Πολωνός Υπουργός Εξωτερικών, Βίτολντ Βαστσικόφσκι, πραγματοποίησε επίσημη επίσκεψη στην Κούβα, καθιστώντας τον τον πρώτο υψηλόβαθμο Πολωνό αξιωματούχο που επισκέφθηκε τη χώρα σε διάστημα 30 ετών.
Επισκέψεις υψηλού επιπέδου
Επισκέψεις υψηλού επιπέδου από την Κούβα στην Πολωνία
Επισκέψεις υψηλού επιπέδου από την Πολωνία στην Κούβα
Τουρισμός και μεταφορές
Το 2016, 40.000 Πολωνοί πολίτες επισκέφθηκαν την Κούβα για τουρισμό. Υπάρχουν απευθείας πτήσεις τσάρτερ μεταξύ Κούβας και Πολωνίας με την LOT Polish Airlines.
Εμπορικές συναλλαγές
Το 2016, το εμπόριο μεταξύ Κούβας και Πολωνίας ανήλθε σε 48,7 εκατομμύρια δολάρια ΗΠΑ. Οι κύριες εξαγωγές της Κούβας στην Πολωνία περιλαμβάνουν: ψάρια και άλλα θαλασσινά, καφέ, διατηρημένα φρούτα, αλκοολούχα ποτά και καπνό. Οι κύριες εξαγωγές της Πολωνίας στην Κούβα περιλαμβάνουν: γαλακτοκομικά προϊόντα, δημητριακά, κρέας, αεροπλάνα και ανταλλακτικά και γεωργικό εξοπλισμό.
Διπλωματικές αποστολές
δεξιά|μικρογραφία| Κτίριο που φιλοξενεί την Πρεσβεία της Κούβας στη Βαρσοβία.
Παραπομπές
Πολωνια Κουβα
Ζογκλερικά
μικρογραφία|Ένας ζογκλέρ που "παίζει" 5 μπαλάκια Τα Ζογκλερικά είναι φυσική δεξιοτεχνία η οποία εκτελείται από έναν ζογκλέρ και περιλαμβάνει των περίτεχνο χειρισμό αντικειμένων με κύριο σκοπό την ψυχαγωγία, τη διασκέδαση, αλλά ακόμα και την άθληση ή την παρουσίαση μιας παράστασης τέχνης. Η πιο αναγνωρίσιμη μορφή ζογκλερικών είναι το πέταγμα αντικειμένων (toss juggling). Τα ζογκλερικά περιλαμβάνουν συνήθως τον χειρισμό ενός ή περισσοτέρων αντικειμένων την ίδια χρονική στιγμή, χρησιμοποιώντας ένα ή περισσότερα χέρια (τα αντικείμενα μπορεί να "πασάρονται" μεταξύ των ζογκλέρ). Τα πιο συνήθη αντικείμενα που χρησιμοποιούνται είναι τα μπαλάκια, οι κορίνες και οι κρίκοι. Μερικοί ζογκλέρ χρησιμοποιούν πιο επικίνδυνα ή εντυπωσιακά αντικείμενα όπως μαχαίρια, δάδες φωτιάς και αλυσοπρίονα. Ο όρος ζογκλερικά χρησιμοποιείται πολλές φορές για να δηλώσει τον χειρισμό αντικειμένων όπως το ντιαμπολό (diabolo), τα διαβολόραβδα (devil sticks), τα πόϊ (poi), τα τσιγαρόκουτα (cigar boxes), τα ζογκλερικά επαφής (contact juggling) καθώς και τον χειρισμό καπέλων (hat manipulation).
Ετυμολογία
Οι λέξεις ζογκλερικά και ζογκλέρ πηγάζουν από τη Μεσαιωνική λέξη jogelen ("παροχή διασκέδασης μέσω της παρουσίασης κόλπων") η οποία με τη σειρά της είναι από την παλιά (προ-14ου αιώνα) Γαλλική λέξη jangler. Υπάρχει επίσης η ύστερη Λατινική μορφή joculare της λατινικής λέξης joculari που σημαίνει "αστειεύομαι". Παρότι η σημασία των λέξεων ζογκλέρ και ζογκλερικά με την έννοια του χειρισμού αντικειμένων για την παροχή διασκέδασης χρονολογείται από τον 11ο αιώνα, η σημερινή έννοια - που έχει επικρατήσει από τα τέλη του 19ου αιώνα - αναφέρεται κυρίως στο συνεχές πέταμα και πιάσιμο αντικειμένων στον αέρα.
Από τον 12ο έως τον 17ο αιώνα, οι όροι ζογκλερικά και ζογκλέρ χρησιμοποιόντουσαν συστηματικώς για να περιγράψουν πράξεις μαγείας, παρότι μερικοί έχουν αναφερθεί στα ζογκλερικά ως "λεξικογραφικό εφιάλτη", εννοώντας ότι είναι μια από τις λιγότερο κατανοητές πράξεις στο χώρο της μαγείας. Στον 21ο αιώνα ο όρος ζογκλερικά συνήθως αναφέρεται στο πέταγμα αντικειμένων, όπου τα εν λόγω αντικείμενα πετιούνται συνεχώς στον αέρα και ξαναπιάνονται με βάση ένα ρυθμικό πρότυπο.
Σύμφωνα με τον James Ernest στο βιβλίο του Contact Juggling, οι περισσότεροι άνθρωποι περιγράφουν τα ζογκλερικά ως την τέχνη του "να πετάς και να πιάνεις αντικείμενα". Παρ' όλα αυτά, ένας ζογκλέρ μπορεί να περιγράψει την τέχνη του ως ένα "οπτικά περίπλοκο και σωματικά δύσκολο κατόρθωμα χρησιμοποιώντας ένα ή περισσότερα αντικείμενα". O David Levinson και η Karen Christensen χαρακτηρίζουν τα ζογκλερικά ως το άθλημα του να πετάς και να πιάνεις αντικείμενα ή να τα χειρίζεσαι επιδέξια [...] ενώ τα κρατάς σε συνεχή κίνηση/ροή.
Αρχαιότητα μέχρι 20ο αιώνα
Η αρχαιότερη καταγραφή ζογκλερικών βρέθηκε στον 15ο τάφο ενός Αιγύπτιου πρίγκηπα στην περιοχή Beni Hasan και χρονολογείται από το 1994 έως 1781 π.Χ.. Η τοιχογραφία αυτή απεικονίζει θηλυκές χορεύτριες και ακροβάτισσες να πετάνε μπαλάκια. Γενικότερα, τα ζογκλερικά έχουν καταγραφεί ιστορικά σε πολλούς πολιτισμούς, όπως στον Αιγυπτιακό, Κινέζικο, Ινδικό, Ελληνικό, Ρωμαϊκό, Νορμανδικό, τον πολιτισμό των Αζτέκων καθώς και στα νησιά της περιοχής της Πολυνησίας.
Τα ζογκλερικά στην Αρχαία Κίνα θεωρείτο τέχνη και πολλές παραστάσεις δίνονταν από πολεμιστές της εποχής εκείνης. Ένας τέτοιος πολεμιστής ήταν ο Xiong Yiliao, ο οποίος φημολογείται ότι έκανε τους αντίπαλους του να φεύγουν τρέχοντας από τη μάχη, απλά παίζοντας 9 μπαλάκια μπροστά στον εχθρικό στρατό.
Στην Ευρώπη, τα ζογκλερικά ήταν μια ευχάριστη διασκέδαση μέχρι και την πτώση της Ρωμαϊκής Αυτοκρατορίας, απ' όπου και έπειτα η δραστηριότητα των ζογκλερικών έπεσε σε δυσμένεια. Κατά τη διάρκεια του Μεσαίωνα, τα περισσότερα ιστορικά στοιχεία γράφονταν κυρίως από κληρικούς (άνθρωποι που ασχολούνταν με τη θρησκεία και το πνεύμα) οι οποίοι αποδοκίμαζαν τους ζογκλέρ και γενικότερα πλανόδιους ανθρώπους του "θεάματος", κατηγορώντας τους για λανθασμένη βάση αξιών καθώς και για μαγεία. Οι ζογκλέρ της εποχής εκείνης κάνανε παραστάσεις στις αγορές, στους δρόμους και σε διάφορα πανηγύρια. Οι παραστάσεις αυτές αποτελούνταν από σύντομες, χιουμοριστικές και συνήθως αισχρές πράξεις όπου στο τέλος της παράστασης περνούσε ένα καπέλο από το κοινό για να αφεθεί φιλοδώρημα. Γελωτοποιοί και βάρδοι οι οποίοι ανήκαν στην αυλή βασιλιάδων ή διάφορων ευγενών, μπορούσαν να κάνουν παραστάσεις ζογκλερικών ή και ακροβατικών αλλά η κύρια επιδεξιότητα τους ήταν οι προφορικές τέχνες (ποίηση, μουσική, κωμωδία και εξιστόρηση ιστοριών).
Το 1768, ο Philip Astley άνοιξε το πρώτο μοντέρνο τσίρκο. Μερικά χρόνια αργότερα, προσέλαβε ζογκλέρ για να κάνουν παραστάσεις εμπλουτίζοντας έτσι τις ήδη υπάρχουσες που περιείχαν κόλπα με άλογα και κλόουν. Από τότε, οι ζογκλέρ έχουν συσχετιστεί αρκετά με το τσίρκο.
Στον 19ο αιώνα, οι αίθουσες θεαμάτων και μουσικών θεάτρων έγιναν πιο δημοφιλείς και οι ζογκλέρ ήταν σε ζήτηση αφού έπρεπε να "γεμίζουν" τον χρόνο μεταξύ των μουσικών παραστάσεων ή να εκτελούν κόλπα μπροστά από τις κουρτίνες του θεάτρου, ενώ πίσω από αυτές άνθρωποι άλλαζαν τα σκηνικά της παράστασης. Κάποιοι καλλιτέχνες άρχισαν να ειδικεύονται στα ζογκλερικά, διαφοροποιώντας τα από άλλα είδη παραστάσεων όπως η τέχνη του να καταπίνεις σπαθιά ή η ταχυδακτυλουργία και γενικά τα υπόλοιπα μαγικά κόλπα. Άρχισαν επίσης να δημιουργούνται νέα είδη ζογκλερικών όπως τα ζογκλερικά των "Τζέντλεμαν" (Gentleman juggling) από Γερμανούς ζογκλέρ. Εν τω μεταξύ, η επεξεργασία του λάστιχου βελτιώθηκε και οι ζογκλέρ άρχισαν να χρησιμοποιούν λαστιχένιες μπάλες - σε αντίθεση με παλιά που οι μπάλες φτιάχνονταν από σπάγκο, σύρμα, δέρμα, ξύλο ή διάφορα άλλα μέταλλα. Στερεές ή φουσκωτές λαστιχένιες μπάλες σήμαινε ότι τα ζογκλερικά αναπήδησης (bounce juggling) ήταν πια δυνατά. Σύντομα, τα θέατρα βαριετέ (που προσέφεραν ένα μείγμα ποικίλων παραστάσεων από διάφορες τέχνες) της Βόρειας Αμερικής άρχισαν να προσλαμβάνουν ζογκλέρ, ακόμα και από την Ευρώπη.
20ος αιώνας
Από τις αρχές μέχρι τα μέσα του 20ου αιώνα, τα θέατρα βαριετέ και διαφόρων ειδών παραστάσεις ελαττώθηκαν κυρίως λόγο ανταγωνισμού με τη νέα τέχνη του κινηματογράφου, την εφεύρεση του ραδιοφώνου και της τηλεόρασης. Έτσι, σαν αποτέλεσμα, τα ζογκλερικά έχασαν και αυτά τη δημοτικότητά τους. Οι τέχνες της μουσικής και της κωμωδίας μεταφέρθηκαν πολύ εύκολα και στο ραδιόφωνο όμως για τα ζογκλερικά δεν μπορούσε να γίνει κάτι αντίστοιχο. Τα πρώτα χρόνια όπου ήρθε η τηλεόραση στα σπίτια, το πρόγραμμα περιελάμβανε διαφόρων ειδών παραστάσεις καθώς και ζογκλερικά. Όμως επειδή οι ζογκλέρ έπρεπε κάθε εβδομάδα να παρουσιάζουν νέα κόλπα για να μην επαναλαμβάνονται (κάτι πολύ δύσκολο να γίνεται σε τόσο σύντομο χρονικό διάστημα), υστερούσαν σε σχέση με άλλους καλλιτέχνες - μουσικοί και ηθοποιοί μπορούν πιο εύκολα να προσαρμοστούν σε ένα εβδομαδιαίο πρόγραμμα με διαφορετικό υλικό κάθε φορά εφόσον άλλοι τους υπαγορεύουν τι θα κάνουν (π.χ. σκηνοθέτες, παραγωγοί, κτλ) όμως για τους ζογκλέρ δεν μπορεί να γίνει το ίδιο διότι η απόκτηση νέων δεξιοτήτων για αυτούς σημαίνει πολλές ώρες εξάσκησης.
Η Παγκόσμια Κοινότητα Ζογκλέρ (ΠΚΖ), που ιδρύθηκε το 1947, ξεκίνησε ως ένας οργανισμός για επαγγελματίες ζογκλέρ και μόνο. Με το πέρασμα του χρόνου, άλλαξαν οι κανόνες και κατά συνέπεια είχαν τη δυνατότητα να συμμετάσχουν και να παρακολουθήσουν τα ετήσια συνέδρια και μη-επαγγελματίες ζογκλέρ. Η ΠΚΖ συνεχίζει να πραγματοποιεί το ετήσιο συνέδριο ζογκλερικών κάθε καλοκαίρι καθώς και άλλα προγράμματα αφιερωμένα στην εξάπλωση της τέχνης αυτής παγκοσμίως.
Η Παγκόσμια Ημέρα Ζογκλερικών δημιουργήθηκε σε σκοπό την προβολή/αναγνώριση των ζογκλερικών, την εκμάθηση τους σε άλλους ανθρώπους που δεν ασχολούνται με αυτά και φυσικά για να φέρει πολλούς ζογκλέρ μαζί για να γιορτάσουν την ξεχωριστή αυτή μέρα παίζοντας ζογκλερικά. Η Παγκόσμια Ημέρα Ζογκλερικών γιορτάζεται το Σάββατο του Ιούνη που είναι πιο κοντά στις 17 του μήνα - την ημέρα ιδρύσεως της Παγκόσμιας Κοινότητας Ζογκλέρ.
Στις περισσότερες πόλεις υπάρχουν σήμερα λέσχες ζογκλερικών. Αυτές συνήθως γίνονται ή συσχετίζονται με κάποιο πανεπιστήμιο ή κολέγιο. Υπάρχουν επίσης ομάδες που ασχολούνται με τις τέχνες του τσίρκου και στις οποίες διδάσκονται ζογκλερικά και πραγματοποιούνται παραστάσεις. Η ιστοσελίδα The Juggling Edge διατηρεί μια βάση δεδομένων αναζήτησης τέτοιων λεσχών.
GMM Grammy
Η GMM Grammy Public Company Limited (ταϊλανδικά: จีเอ็มเอ็ม แกรมมี่ ή G"MM' Grammy) είναι η μεγαλύτερη εταιρεία ψυχαγωγίας ομίλου πολυμέσων στην Ταϊλάνδη.  Ισχυρίζεται μερίδιο 70 τοις εκατό της βιομηχανίας ψυχαγωγίας της Ταϊλάνδης. Οι καλλιτέχνες Grammy περιλαμβάνουν τους Thongchai McIntyre, Silly Fools και Loso. Εκτός από τη μουσική βιομηχανία της, η εταιρεία ασχολείται με την παραγωγή συναυλιών, τη διαχείριση καλλιτεχνών, την παραγωγή ταινιών και τηλεόρασης και τις εκδόσεις.
Ζογκλερικά
20ος αιώνας
Από τη δεκαετία του 1980 μέχρι και σήμερα άρχισε να δημιουργείται μια παγκόσμια κουλτούρα ζογκλερικών. Αυτή περιστρέφεται γύρω από τοπικούς συλλόγους και οργανώσεις, ειδικές εκδηλώσεις, παραστάσεις, περιοδικά, ιστοσελίδες, φόρουμ στο διαδίκτυο και το πιο σημαντικό, συνέδρια ζογκλερικών. Τα τελευταία χρόνια, υπήρξε επίσης μια αυξανόμενη τάση για την πραγματοποίηση ζογκλερικών διαγωνισμών. Τα ζογκλερικά σήμερα έχουν εξελιχθεί και επεκταθεί σε σημείο όπου είναι συνώνυμα με το περίτεχνο χειρισμό οποιουδήποτε αντικειμένου. Η μεγάλη ποικιλία της κουλτούρας των ζογκλερικών μπορεί να τη δει κανείς στα διάφορα συνέδρια που γίνονται κάθε χρόνο.
GMM Grammy
Εξωτερικοί σύνδεσμοι
Κατηγορία:Επιχειρήσεις Μέσων Μαζικής Ενημέρωσης Κατηγορία:Δισκογραφικές εταιρίες pop μουσικής Κατηγορία:Δισκογραφικές εταιρίες rock μουσικής Κατηγορία:Επιχειρήσεις της Ταϊλάνδης
Ζογκλερικά
20ος αιώνας
Τα συνέδρια ή φεστιβάλ ζογκλερικών αποτελούν τον κορμό των ζογκλερικών σήμερα. Στα περισσότερα από αυτά υπάρχει ένας κύριος ανοιχτός ή κλειστός χώρος (π.χ. ένα κλειστό γυμναστήριο μπάσκετ) όπου πολλοί ζογκλέρ συγκεντρώνονται και κάνουν διάφορα κόλπα. Γίνονται επίσης και διάφορες ομιλίες στις οποίες πιο έμπειροι ζογκλέρ δουλεύουν με μικρές ομάδες ανθρώπων πάνω σε συγκεκριμένες δεξιότητες και τεχνικές. Συνήθως στα συνέδρια ζογκλερικών γίνεται και μια κύρια παράσταση (ανοιχτή στο ευρύ κοινό), διάφοροι διαγωνισμοί καθώς και παιχνίδια.
Δημοφιλείς Μορφές Ζογκλερικών
Τα ζογκλερικά μπορούν να κατηγοριοποιηθούν με βάση διάφορα κριτήρια:
Παγκόσμια Ρεκόρ
Τα ρεκόρ που έχουν να κάνουν με το πέταγμα πολλών αντικειμένων και των αριθμό των πασών στις κορίνες τηρούνται από μια επιτροπή που λέγεται Juggling Information Service Committee on Numbers Juggling (JISCON). Τα ρεκόρ που κρατούνται στην ιστοσελίδα της επιτροπής JISCON αφορούν τα περισσότερα πετάματα που έχουν γίνει με συγκεκριμένο αριθμό αντικειμένων (και ανά κατηγορία αντικειμένου, π.χ. άλλα τα ρεκόρ για τα μπαλάκια και άλλα για τις κορίνες) και τα οποία έχουν επικυρωθεί με αποδεικτικό μέσο την ύπαρξη βίντεο που δείχνει τον αντίστοιχο ζογκλέρ να κάνει το ρεκόρ.
Το στυλ
Οι επαγγελματίες ζογκλέρ κάνουν παραστάσεις οι οποίες περιέχουν διάφορα στυλ ζογκλερικών, ενώ μια παράσταση μπορεί να συνδυάζει παραπάνω του ενός στυλ. Τα διάφορα ζογκλερικά νούμερα των παραστάσεων έχουν εισαχθεί στην κουλτούρα του τσίρκου με την πάροδο του χρόνου, κάνοντας κάποια πιο δημοφιλή από άλλα σε διαφορετικές χρονικές περιόδους.
Ζογκλερικά των "Τζέντλεμαν"
Αυτό το στυλ ζογκλερικών ήταν πολύ δημοφιλές στα θέατρα βαριετέ και περιλαμβάνει τον επιδέξιο χειρισμό διάφορων στοιχείων της ενδυμασίας ενός αξιοπρεπούς κυρίου (gentleman) όπως καπέλα, μπαστούνια, γάντια και πούρα, καθώς και άλλων καθημερινής χρήσης αντικειμένων όπως είναι τα πιάτα και τα μπουκάλια του κρασιού. Το στυλ αυτό θεωρείται αρκετά εκλεπτυσμένο και καλλιτεχνικό, παρά κωμικό.
Θεματικά Ζογκλερικά
Πολλές φορές οι ζογκλέρ κάνουν παραστάσεις γύρω από ένα βασικό θέμα με συνέπεια να χρησιμοποιούν και τα συναφή αντικείμενα και κουστούμια. Κλασικά θέματα για τέτοιες παραστάσεις είναι οι πειρατές (όπου ντύνονται όλοι οι ζογκλέρ ανάλογα και χρησιμοποιούν σπαθιά στην παράσταση), τα σπορ (π.χ. ποδόσφαιρο ή μπάσκετ) και η μαγειρική (υποδύονται τους σεφ και παίζουν με κουζινομάχαιρα).
Τσίρκο
Οι ζογκλέρ αποτελούν κύριο συστατικό των παραστάσεων του τσίρκου και πολλοί από αυτούς έχουν κάνει μάλιστα μεγάλη καριέρα. Οι ζογκλέρ του τσίρκου προέρχονται από πολλές χώρες όπως η Ρωσία και άλλες χώρες της Ευρώπης, τη Κίνα και τη Λατινική Αμερική. Μερικοί από τους πιο γνωστούς και εξαιρετικούς ζογκλέρ των τελευταίων 50 χρόνων κατάγονται από χώρες της ανατολικής Ευρώπης, όπως π.χ. οι Sergej Ignatov, Andrii Kolesnikov, Evgenij Biljauer and Viktor Kee - όλοι συντελεστές των παραστάσεων του περίφημου Cirque du Soleil.
Θέατρα Βαριετέ
Οι παραστάσεις ζογκλερικών ήταν από παλιά μέρος των εκδηλώσεων στα θέατρα βαριετέ. Κατά τη διάρκεια του πρώτου μισού του 20ου αιώνα, όπου τα θέατρα βαριετέ άκμαζαν στην Αμερική και οι αίθουσες συναυλιών στην Αγγλία γεμίζανε με κόσμο, οι παραστάσεις ζογκλερικών ήταν αναπόσπαστο μέρος του εκάστοτε προγράμματος. Τα θέατρα βαριετέ έχουν παρακμάσει από τότε, αν και λειτουργούν ακόμη σε πολλές χώρες της Ευρώπης και κυρίως στη Γερμανία. Οι εκπομπές για ανάδειξη ταλέντων στην τηλεόραση έχουν κάνει τα ζογκλερικά πιο προσιτά στο ευρύ κοινό - τα πιο πρόσφατα παραδείγματα αποτελούν οι εκπομπές Britain's Got Talent και America's Got Talent.
Καζίνο
Στη Βόρεια Αμερική γίνονται συχνά παραστάσεις ζογκλερικών στα καζίνο, σε μέρη όπως το Λας Βέγκας. Η Γερμανία και οι Ηνωμένες Πολιτείες Αμερικής έχουν "βγάλει" μερικούς από τους καλύτερους ζογκλέρ τα τελευταία 50 χρόνια, με κυριότερα παραδείγματα τον Γερμανό Francis Brunn και τον Anthony Gatto από τις ΗΠΑ.
Φεστιβάλ και πανηγύρια
Υπάρχει μια μεγάλη ποικιλία φεστιβάλ και πανηγυριών στα οποία μπορεί κανείς να παρακολουθήσει ζογκλερικές παραστάσεις. Χαρακτηριστικά παραδείγματα αποτελούν διάφορα φεστιβάλ μουσικής, φαγητού και τεχνών. Αυτά τα φεστιβάλ μπορεί να είναι μεγάλης κλίμακας όπως το Glastonbury Φεστιβάλ ή ακόμα και τοπικά πανηγύρια σε πόλεις και χωριά. Οι παραστάσεις μπορεί να διαφέρουν από χρόνο σε χρόνο ενώ μερικές φορές ένα συγκεκριμένο ζογκλερικό νούμερο γίνεται μόνιμο χαρακτηριστικό αυτών των ετήσιων εκδηλώσεων.
Ιστορικά θεματικές εκδηλώσεις
Εκδηλώσεις με θέμα την Αναγέννηση στη Βόρεια Αμερική και μεσαιωνικού τύπου πανηγύρια στην Ευρώπη αποτελούν χαρακτηριστικό παράδειγμα ιστορικών εκδηλώσεων στις οποίες ζογκλέρ καλούνται να κάνουν παραστάσεις. Άλλα ιστορικά θέματα για τα οποία γίνονται τέτοιες εκδηλώσεις αφορούν τη Βικτωριανή εποχή ή άλλες γενικά περιόδους ιστορικής σημασίας για τις εκάστοτε χώρες.
Παραστάσεις στον δρόμο
Σε πολλές χώρες όπως η Αγγλία, οι ΗΠΑ, η Αυστραλία, η Ισπανία και η Γαλλία, οι ζογκλέρ κάνουν παραστάσεις στους δρόμους. Αυτές οι παραστάσεις έχουν συνήθως κυκλική μορφή - παρουσιάζεται πρώτα ένα μικρής διάρκειας νούμερο και στο τέλος οι ζογκλέρ μαζεύουν τα λεφτά από τους θεατές σε ένα καπέλο ή μπουκάλι (στη συνέχεια αυτή η διαδικασία επαναλαμβάνεται κατά το δοκούν). Οι περισσότερες παραστάσεις ζογκλερικών στον δρόμο περιλαμβάνουν και κωμικά στοιχεία.
Ζογκλερικά στο Διάστημα
Ζογκλερικά έχουν γίνει και στο διάστημα μέσα σε διαστημικό σταθμό που βρίσκεται σε τροχιά γύρω από τη Γη - παρόλο που η απουσία βαρύτητας σε τέτοιο περιβάλλον στερεί τη δυνατότητα της πτώσης των αντικειμένων (τα πάντα αιωρούνται σε μηδενικό g). Αυτό επιτεύχθηκε πρώτη φορά από τον αστροναύτη Don Williams σαν μέρους του προγράμματος "Παιχνίδια στο διάστημα", χρησιμοποιώντας μήλα και πορτοκάλια.
Ανταλλαγή πασών με χρήση πολλών αντικειμένων μεταξύ δύο ζογκλέρ επιτεύχθηκε για πρώτη φορά στο διάστημα από τους Greg Chamitoff και Richard Garriott, ενώ ο Garriott επισκεπτόταν τον Διεθνή Διαστημικό Σταθμό για να συμμετάσχει στις διαστημικές πτήσεις του Οκτωβρίου 2008. Αυτό το ζογκλερικό κατόρθωμα έγινε σκηνή στην ταινία Το Απόγειο του Φόβου, την πρώτη επιστημονικής φαντασίας ταινία που γυρίστηκε στο διάστημα από τον Richard Garriott, καθώς και μέρος της μαγικής παράστασης Zero-G Magic, η οποία γυρίστηκε και αυτή στο διάστημα εκείνη την περίοδο από τους Greg Chamitoff και Richard Garriott.
Τα μαθηματικά των Ζογκλερικών
Τα μαθηματικά έχουν χρησιμοποιηθεί για να γίνουν κατανοητοί οι μηχανισμοί των ζογκλερικών όπως επίσης τα ζογκλερικά έχουν χρησιμοποιηθεί για περαιτέρω έρευνα στα μαθηματικά. Ο αριθμός των δυνατών μοτίβων ζογκλερικών με περίοδο n ψηφίων, χρησιμοποιώντας b ή λιγότερα αντικείμενα έχει υπολογιστεί ότι είναι bn και ο μέσος όρος των αριθμών που αποτελούν ένα τέτοιο μοτίβο ανταλλαγής θέσεως (siteswap) ισούται με τον αριθμό των αντικειμένων που απαιτούνται για να εκτελεστεί το μοτίβο αυτό. Για παράδειγμα, ο αριθμός των κόλπων με 3 μπαλάκια που έχουν περίοδο 3 είναι 33 = 9, ενώ το γνωστό κόλπο κουτί (The Box pattern), του οποίου το μοτίβο περιγράφεται από τη σημειογραφία siteswap ως (4,2x)(2x,4), χρειάζεται (4+2+2+4=12, 12/4 = ) 3 αντικείμενα.
Ο χρόνος που ένα αντικείμενο περνάει στον αέρα είναι ανάλογος της τετραγωνικής ρίζας του ύψους του πετάματος: αυτό πρακτικά σημαίνει ότι ο αριθμός των αντικειμένων που χρησιμοποιούνται αυξάνει σημαντικά την ταχύτητα του μοτίβου και το ύψος που χρειάζεται να πετάξουμε τα αντικείμενα, το οποίο με τη σειρά του αυξάνει την ανάγκη για μεγαλύτερη ακρίβεια στην κατεύθυνση και τον συγχρονισμό των πεταμάτων.
Η σύζευξη ταλαντώσεων και ο συγχρονισμός (η τάση να κουνιούνται τα δύο χέρια με την ίδια συχνότητα" ) είναι φαινόμενα που παρατηρούνται κατά την εκτέλεση ζογκλερικών και είναι μάλιστα πολύ απαραίτητα για να πραγματοποιηθούν μερικά μοτίβα. Για παράδειγμα, το κόλπο του σιντριβανιού (the Fountain pattern) μπορεί να εκτελεστεί με δύο τρόπους: ασυγχρόνιστα, όπου τα δύο χέρια έχουν διαφορετικές συχνότητες κάνοντας έτσι τον συντονισμό πολύ δύσκολο λόγω της τάσης των άκρων να συγχρονιστούν και συγχρονισμένα που είναι πιο εύκολο. Αντίθετα, στο κόλπο του καταρράκτη (cascade pattern) η διασταύρωση των αντικειμένων μεταξύ των δύο χεριών απαιτεί ότι το κάθε χέρι πιάνει αντικείμενα με τον ίδιο ρυθμό που το άλλο τα πετάει.
Ο Κλοντ Σάνον, που έφτιαξε το πρώτο ρομπότ που έκανε ζογκλερικά, ανέπτυξε ένα μαθηματικό ζογκλερικό θεώρημα το οποίο συσχέτιζε τον χρόνο που τα αντικείμενα ήταν στον αέρα με τον αντίστοιχο χρόνο που βρίσκονταν στα χέρια: (F+D)H=(V+D)N, όπου F ο χρόνος για τον οποίο ένα αντικείμενο βρίσκεται στον αέρα, D ο χρόνος που ένα αντικείμενο περνάει στο χέρι/ο χρόνος κατά τον οποίο το χέρι είναι "γεμάτο", V ο χρόνος στον οποίο το χέρι είναι άδειο, N ο αριθμός των αντικειμένων και H ο αριθμός των χεριών. Για παράδειγμα, το κόλπο του καταρράκτη για δύο χέρια (H=2) και τρία αντικείμενα (Ν=3) "βλέποντας" το από την προοπτική ενός χεριού και ενός αντικειμένου αντίστοιχα, είναι:
toss:   1st 2nd 3rd hand: D--VD--VD--V ball: D--F--D--F-- R  L   R          L   R   L
Σημειογραφία Ζογκλερικών
Τα ζογκλερικά κόλπα και μοτίβα μπορούν να γίνουν πολύ περίπλοκα με αποτέλεσμα να γίνεται δύσκολη η επικοινωνία τους σε άλλους ανθρώπους. Ως εκ τούτου, έχουν αναπτυχθεί διάφορα συστήματα σημειογραφίας ζογκλερικών με τα οποία η αναπαράσταση μοτίβων γίνεται ευκολότερη και τα οποία βοηθούν στην περαιτέρω ανακάλυψη νέων κόλπων.
Οι σημειογραφίες που χρησιμοποιούν διαγράμματα αποτελούν το πιο ξεκάθαρο τρόπο αναπαράστασης ζογκλερικών μοτίβων στο χαρτί, αλλά μιας και βασίζονται σε εικόνες, η χρησιμοποίησή τους περιορίζεται λόγω της δυνατότητας μετάδοσής τους μόνο μέσω χαρτιού. Τα διαγράμματα σκάλας (ladder diagrams), παρακολουθούν την πορεία όλων των αντικειμένων στο χρόνο, ενώ τα λιγότερο πολύπλοκα αιτιολογικά διαγράμματα (casual diagrams) ασχολούνται μόνο με τα αντικείμενα που είναι στον αέρα (θεωρώντας ότι ο ζογκλέρ έχει σε κάθε χρονική στιγμή ένα αντικείμενο στο κάθε χέρι). Τα συστήματα σημειογραφίας ζογκλερικών που βασίζονται σε αριθμούς είναι πιο δημοφιλή και τυποποιημένα από τα αντίστοιχα συστήματα βασισμένα στα διαγράμματα. Χρησιμοποιούνται εκτενώς και σε γραπτή μορφή αλλά και σε συζητήσεις μεταξύ των ζογκλέρ.
Nuthin' Fancy
Nuthin' Fancy είναι ο τίτλος του τρίτου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 24 Μαρτίου του 1975 μέσω της δισκογραφικής εταιρείας "MCA".
Ο δίσκος έλαβε θετικές κριτικές, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3,7 / 5, το "Ultimate Guitar" με 83 % και το "Discogs" με 3,8 / 5.
Το "Nuthin' Fancy" ανέβηκε στο Top-10 στην πατρίδα του συγκροτήματος και ήταν ο πρώτος δίσκος των Lynyrd Skynyrd που κατάφερε να μπει στα βρετανικά τσαρτ, ενώ βραβεύθηκε ως πλατινένιος από την RIAA.
Βραβεία
Nuthin' Fancy (άλμπουμ)
Τα μέλη του συγκροτήματος
Το Nuthin' Fancy ηχογραφήθηκε από τους εξής μουσικούς:
Πηγές
Κατηγορία:Δισκογραφία των Lynyrd Skynyrd Κατηγορία:Άλμπουμ του 1975
Εθνική Δανίας (καλαθοσφαίριση γυναικών)
Η εθνική ομάδα καλαθοσφαίρισης γυναικών της Δανίας αντιπροσωπεύει τη Δανία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Δανικής Ομοσπονδίας Καλαθοσφαίρισης (Danmarks Basketball-Forbund).
Συμμετοχή σε διεθνείς διοργανώσεις
Η ιστορία της καλαθοσφαίρισης στη Δανία ξεκινά το 1946, οπότε και πρωτοπαρουσιάστηκε από Αμερικανούς στρατιώτες. Η επίσημη ομοσπονδία της χώρας ιδρύθηκε την ίδια χρονιά, για να ενταχθεί στους κόλπους της FIBA το 1951.
Τη Δανία αντιπροσώπευσε γυναικεία ομάδα στα Ευρωπαϊκά Πρωταθλήματα των ετών 1954 και 1956, ενώ μετρά μία ακόμη συμμετοχή το 1974. Σήμερα η ομοσπονδία της χώρας έχει επικεντρωθεί στη διάδοση του αθλήματος ανάμεσα στις αθλήτριες νεαρότερων ηλικιακών ομάδων, με τη γυναικεία ομάδα να παραμένει ανενεργή για περισσότερα από 40 χρόνια.
Εξωτερικοί σύνδεσμοι
Δανια Γυναικων
Ιωάννης Καντακουζηνός (Καίσαρ)
Ο Ιωάννης Καντακουζηνός (άκμασε το 1183-1186) ήταν στρατιωτικός διοικητής και από τα πρώτα μέλη του Οίκου των Καντακουζηνών. Ο σύγχρονός του ιστορικός Νικήτας Χωνιάτης τον περιγράφει ως γενναίο, τολμηρό και έμπειρο στρατιώτη, αλλά συχνά παρασυρόμενο από την απερισκεψία και το ριψοκίνδυνο του χαρακτήρα του.
Βιογραφία
Οι γονείς του δεν είναι γνωστοί. Ίσως ήταν αδελφός του Θεοδώρου Καντακουζηνού, που ο Νικήτας Χωνιάτης αναφέρει ότι σκοτώθηκε το 1184, όταν βοηθούσε τον Ισαάκιο Β΄ να υπερασπιστεί τη Νίκαια εναντίον του Ανδρόνικου Α΄. Εξάδελφος του Ιωάννη ήταν ο Μανουήλ ο μετέπειτα πιγκέρνης στη Νίκαια, πατέρας του Ιωάννη επίσης πιγκέρνη.
Ήταν ένα από τα θύματα του Ανδρόνικου Α΄ Κομνηνού, που για να εδραιωθεί το 1183 στο θρόνο εξαπέλυσε τρόμο: τον τύφλωσε μερικώς και τον έριξε στη φυλακή, επειδή επιτέθηκε σε έναν ευνούχο της Αυλής που κατηγόρησε τον προκάτοχο Αλέξιο Β΄ Κομνηνό για ανικανότητα.
Όταν το 1185 ο Ισαάκιος Β΄ Άγγελος έγινε Αυτοκράτορας των Ρωμαίων, τον έκανε καίσαρα και τον διόρισε διοικητή της εκστρατείας εναντίον των Βουλγάρων, που είχαν επανιδρύσει το κράτος τους. Οι αντάρτες δεν πολεμούσαν στο ανοικτό πεδίο, αλλά αποσυρόταν στα οχυρά όρη τους. Ο Ιωάννης τους ακολούθησε εκεί, αλλά από υπερβολική αυτοπεποίθηση αμέλησε την οχύρωση του στρατοπέδου του, που περικυκλώθηκε. Έτσι υπέστη ταπεινωτική ήττα· τα επίσημα ενδύματά του κατασχέθηκαν και οι Βούλγαροι ηγέτες αδελφοί Πέτρος Δ΄ και Ιβάν Ασέν Α΄ τα επιδείκνυαν. Ο Ισαάκιος Β΄ τον αντικατέστησε με τον Αλέξιο Βρανά και ο Ιωάννης αποσύρθηκε από την ενεργό δράση.
Οικογένεια
Επρόκειτο να νυμφευτεί την Ειρήνη Αγγελίνα, κόρη του Ανδρόνικου στρατηγού. Η Ειρήνη ήταν αδελφή του Ισαάκιου Β΄ και του Αλεξίου Γ΄. Επειδή ο Ιωάννης και η Ειρήνη είχαν μεταξύ τους συγγένεια 7ου βαθμού, οι Πατριάρχες δεν επέτρεπαν τον γάμο την περίοδο του Μανουήλ Α΄ Κομνηνού και του Ανδρόνικου Α΄. Όταν ο Ισαάκιος Β΄ ήλθε στην εξουσία, μία σύνοδος καθαίρεσε τον Πατριάρχη που είχε ορίσει ο Ανδρόνικος Α΄ και ο νέος Πατριάρχης Νικήτας Β΄ Μουντάνης επέτρεψε το γάμο. Το ζεύγος είχε:
Πηγές
Κατηγορία:Βυζαντινοί του 12ου αιώνα Κατηγορία:Οικογένεια Καντακουζηνών
Μαυροβουνιακές προεδρικές εκλογές (2018)
Προεδρικές εκλογές διεξήχθησαν στο Μαυροβούνιο στις 15 Απριλίου του 2018. Ο πρώην πρωθυπουργός Μίλο Τζουκάνοβιτς από το κυβερνών Δημοκρατικό Κόμμα των Σοσιαλιστών (DPS) εξελέγη πρόεδρος του Μαυροβουνίου στον πρώτο γύρο.
Εκλογικό σύστημα
Ο Πρόεδρος του Μαυροβουνίου εκλέγεται χρησιμοποιώντας το σύστημα των δύο γύρων. Εάν κανένας υποψήφιος δεν λάβει την πλειοψηφία των ψήφων στον πρώτο γύρο, διεξάγεται τελικός γύρος δύο εβδομάδες αργότερα. Προκειμένου να υποβάλουν την υποψηφιότητά τους στην Κρατική Εκλογική Επιτροπή, οι υποψήφιοι απαιτείται να συλλέξουν 7.993 υπογραφές. Νέος πρόεδρος εκλέγεται κάθε πέντε χρόνια, και μπορεί να υπηρετήσει μόνο μέχρι δύο θητείες.